星玄|天蠍女胡杏兒古裝造型夠風騷 網民大讚美艷過女主角
2024年04月29日 00:00
東網電視
更多新聞短片
今日係4月29日農曆三月廿一,幸運星係天蠍座,獲幸運之神眷顧,感情生活更是如魚得水。視后胡杏兒就係天蠍座,自同老公李乘德(Philip)喺2015年結婚之後,就育有3子,一家五口生活幸福美滿。杏兒近年轉戰北上密密搵真銀,雖然工作忙,但當一有時間就會陪老公同3個仔,而3月中係Philip嘅生日,杏兒作為太太當然花盡心思,為老公大搞生日Party,兩個人唔單止到天台餐廳慶祝,後面背景嘅大廈更掛上「HAPPY BIRTHDAY PHIL(李乘德生日快樂)」嘅LED裝飾燈,生日蛋糕上仲有煙花,二人站在蛋糕前甜蜜擁抱,場面相當浪漫,杏兒你咁識做,感情生活更是如魚得水。
杏兒最近又有新劇《惜花芷》於內地播放,飾演花家三夫人「夏金娥」嘅佢,唔單止妝容美艷,而且神態迷人,風情萬種,顏值絕不輸比任何一名女角,唔少網民均大讚杏兒夠風騷演技一流,比女主角更美。
至於是日最旺生肖係豬,人緣佳,多與身邊人交流,易獲支持。肖豬嘅陳柏宇(Jason)早前擔任著名音樂監製Edward Chan音樂會嘅其中一位表演嘉賓,但佢係演唱期,不慎跌低,單膝跪在階級上,然後慢慢調整起身,繼續唱歌,事後佢返到後台坐上輪椅送去醫院,經醫生診斷後,建議他先休息幾日,不過Jason希望能繼續支持Edward,所以第二日佢就堅持負傷,撐着拐杖上陣,Jason你咁為老友,難怪人緣咁好啦。